**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**146/2018. (V.31.) Kt. számú**

 **határozata**

**a TIVASZOLG Nonprofit Kft. 2017. évi beszámolója köztemető üzemeltetéséről**

Tiszavasvári Város Önkormányzata Képviselő-testülete a temetőkről és a temetkezésről szóló 1999. évi XLIII. törvény 39. §-ában biztosított jogkörében eljárva a következő határozatot hozza:

A Képviselő-testület elfogadja az Önkormányzat tulajdonában lévő Városi Temető üzemeltetését végző TIVA-SZOLG Nonprofit Kft. 2017. évi beszámolóját.

Felkéri az alpolgármestert, hogy tájékoztassa TIVA-SZOLG Nonprofit Kft. ügyvezetőjét a pénzügyi beszámolója elfogadásáról.

Határidő: azonnal Felelős: Sipos Ibolya

 általános helyettesítésre megbízott

 alpolgármester

 **Sipos Ibolya Badics Ildikó**

 **általános helyettesítésre megbízott jegyző**

 **alpolgármester**

1. számú melléklet



**TIVA-SZOLG NONPROFIT KFT.**

**/4440 TISZAVASVÁRI, ADY ENDRE ÚT 8./**

**BESZÁMOLÓ**

**TISZAVASVÁRI KÖZTEMETŐ**

**2017. ÉVI MŰKÖDÉSÉRŐL**

Tiszavasvári Város Önkormányzata Képviselő-testülete 277/2015 (XII.17) Kt. számú határozata alapján, 2016. január 01. időponttól Cégünk, mint Tiszavasvári Város Önkormányzata 100 %-os tulajdonában álló gazdasági társaság üzemelteti a Tiszavasvári Város Önkormányzat tulajdonában lévő, Vörösvári úton üzemelő köztemetőt.

A köztemető üzemeltetésével kapcsolatos feladataink a következők:

***-*** a temetőlátogatók kegyeletgyakorlásának feltételei és a nyitvatartási idő megállapítása

*-* a ravatalozó, és ezek technikai berendezései, tárolók és hűtők, valamint a temető egyéb közcélú létesítményei (infrastruktúra) karbantartása, és működtetése

*-*  a temetőbe kiszállított elhunytak átvétele

- a temető nyitása és zárása biztosítása

*-*  temetési helyek kijelölése

*-*  a temető és létesítményeinek tisztán tartása, az utak karbantartása, síkosságmentesítése, hóeltakarítás

*-*   hulladék összegyűjtése és elszállítása

*-*  a temető rendjének betartásáról gondoskodás

- ügyfélszolgálat biztosítása

2016. február 08. időponttól Cégünk, a Városi köztemető üzemeltetésén kívül, temetkezési szolgáltatási tevékenységet is végez érvényes engedélye alapján.

A temetkezési szolgáltatással kapcsolatos feladataink a következőek:

* a temetésfelvétel,
* az elhunytnak a kegyeleti igényeknek megfelelő temetésre előkészítése,
* a temetéshez szükséges kellékekkel való ellátás, ideértve az eltemettető felé történő értékesítést is,
* a ravatalozás,
* sírhelynyitás és visszahantolás,
* a sírba helyezés,
* az elhunytak szállítása,
* az urnaelhelyezés,
* a hamvak szórása,
* az exhumálás,
* az újratemetés.

A szolgáltatási feladatokat, a korábbi szolgáltató szakképzett és tapasztalt munkatársai és eszközei foglalkoztatásával és átvételével végezzük, biztosítva ezzel a temetkezési szolgáltatás korábban megszokott színvonalát, illetve a minden igényt kielégítő, temetkezési feladatok szakszerű elvégzését.

Temetés felvételi irodánk az eddigiekben megszokott helyen került tovább üzemeltetésre, 2017. évben is, a következő elérhetőségeken:

Cím: 4440 Tiszavasvári, Vörösvári út. 2.

tel: 30/ 6564507

e-mail: vasvaritemetkezes@gmail.com

ügyfélfogadási idő: hétfőtől – péntekig 8-00 – 16-00

2017. évben bővítésre került az üzemeltető által biztosított szolgáltatások köre, mely alapján 2017. március 01-től a Tiszavasvári Köztemetőben **kizárólag a Köztemető üzemeltetője szakképzett szakemberei végezhetik a következő feladatokat**, a temetőkről és a temetkezésről szóló 1999. évi XLIII. törvény 40. § (1) bekezdése alapján, mint üzemeltető által biztosított szolgáltatás:

* a temetőn belüli, az elhunyt hűtése, ravatalozása
* a temetőben erre a célra rendszeresített szállító járművön történő szállítás
* a hamvaknak az erre szolgáló berendezéssel történő szórása
* urnaelhelyezés
* sírásás
* sírhelynyitás
* sírbahelyezés
* visszahantolás
* újratemetés
* exhumálás

Az ezen kívül végzendő szolgáltatási feladatokat Cégünk a szolgáltatási tevékenysége keretében látja el.

2017 évben folyamatos volt a köztemető kaszálása, a hulladékszállítás elvégzése és a folyamatos karbantartás elvégzése.

Beruházásaink során a temetés felvételi irodában korszerűsítésre került a fűtés 2 db inverteres klímaberendezés beszerzésével.



Beüzemelésre került újabb 2 db kandelláber oszlop a temető keleti oldalán, a halottak napi látogatók kényelme érdekében.



Összekötésre került továbbá a temető Keleti oldalán lévő aszfaltozott utak, melynek eredményeképp a köztemetőben folyamatossá vált a szilárd útburkolat.



2017. évi köztemető üzemeltetéssel kapcsolatos bevételünk:

sírhelyek értékesítése, hűtés, ravatal használat: 11.094.896 Ft

2017. évi köztemető üzemeltetéssel kapcsolatos kiadásaink:

bér, járulékai: 6.985.229 Ft

fenntartási költségek

/villamos energia,

hull.szállítás, üzemanyag stb: 3.863.667 Ft

Tiszavasvári köztemető 2017. évi működésének pozitív működési eredménye: 246.000 Ft.

A pozitív eredményt Cégünk kizárólag a köztemetőben történő beruházásra kívánja fordítani. A beruházás során megvalósul az I. osztályú parcella mellett lévő épület ablak üvegezése, festése, továbbá a beton kerítés belső burkolatának kialakítása is.

Tiszavasvári, 2018. május 14.

 Szabó András

 ügyvezető